text: El carnaval ja és aquí! I aquesta setmana ho celebrem fent gresca i xerinola!
  Els missatgers del Carnestoltes ens han portat unes ordres i petits/es i grans les haurem de seguir al peu de la lletra.
  Donació d'un bust d'Eduard Toda a l'escola
  Ahir 29 de gener, el Sr. Xavier Robert, de l'Associació Cultura i Solidaritat de Reus i responsable de la 'Comissió pro bust Eduard Toda per a la ciutat de Reus', juntament amb el Sr. Jaume Massó, president del Centre de Lectura, i la Sra. Dolors Sardà, regidora d'ensenyament i política lingüística de l'Ajuntament de Reus, ens van fer entrega d'una còpia del bust d'Eduard Toda que es troba a la Biblioteca Museu Víctor Balaguer de Vilanova i la Geltrú.
  La setmana passada, els/les nostres alumnes de 6è van anar de colònies a la Finca Prades. Allà han pogut gaudir de les muntanyes i els boscos frondosos de Prades , en contacte ple i exclusiu amb la naturalesa, en un lloc privilegiat i amb bonics paisatges. Han realitzat un munt d'activitats a l'aire lliure i han gaudit molt. A continuació podeu veure un resum de tot el que van fer els nostres alumnes en els dos dies que van estar a la Casa de colònies. Agrair a la mestra Laura Lasheras la gravació dels vídeos i el muntatge!
  Fes clic a "Llegeix més..." per veure els vídeos.
  Us informem que avui dilluns dia 5 de novembre s'ha iniciat el procés de renovació del consell escolar. Tota la informació la podeu consultar a la cartellera del costat de direcció.
  Les dates més destacades són:
  - El 5 de novembre: Publicació del cens.
  - Del 6 al 8 de novembre: Reclamacions al cens.
  - El 16 de novembre: Presentació de candidatures per formar part del consell escolar.
  - El 28 de novembre: Votació sector mares i pares a la sala de reunions (Horari de 9 a 13h i de 15 a 16:30h). Cal portar DNI o NIE.
  El passat 23 d'abril vam celebrar la diada de Sant Jordi. Al matí, tota l'escola va anar a visitar la parada de llibres que havia muntat l'AMPA i alguns cursos van realitzar diversos tallers: teatre, punt de llibre, careta del drac…
  A la tarda, tots els i les alumnes de l'escola van sortir al pati i els companys i les companyes de 4t A van representar la llegenda de Sant Jordi. Seguidament, l'AMPA va fer entrega dels premis del concurs literari. Per acabar d'arrodonir la tarda, vam ballar al pati tots plegats!